open-index/open-wikipedia-markdown huggingface dataset:
ג'ורג' פול צ'למרס

**ג'ורג' פול צ'למרס** באנגלית: **George Paul Chalmers** (1833–1878) היה צייר נוף, דיוקנאות וימי סקוטי.

## ביוגרפיה
צ'למרס נולד במונטרוז, בנו של קפטן של ספינה. ובגיל עשרים החל ללמוד באקדמיה לאמנות באדינבורו אצל רוברט סקוט לאודר. הוא החל לצייר דיוקנאות כולל אלה של אמנים רבים כמו יוזף ישראלס (1824–1911) "האמן ההולנדי המוערך ביותר במחצית השנייה של המאה התשע-עשרה", אשר צויר יחד עם יו קמרון, וציירי הדיוקנאות ויליאם מקטאגרט (1835– 1911) וג'ון פטי (1839–1893).

הוא גם צייר את מראה הפנים של בתים וקוטג'ים כמו ציירי מושבת האמנים קרנברוק וכמה ציירים הולנדים, ופנה לנופים ולנופי ים מאוחר יותר בקריירה שלו. הטובים שבהם הם "סוף הקציר" (1873), "מים זורמים". (1875), ו"האגדה" (הגלריה הלאומית של סקוטלנד, אדינבורו). הוא הפך למקורב (1867) וחבר מן המניין (1871) באקדמיה המלכותית הסקוטית. 

חייו נקטעו בשנת 1878 כאשר נשדד באלימות ליד כיכר שרלוט באדינבורו ומת כתוצאה מפציעותיו. הוא נחשב אז כאחד האמנים הסקוטים החשובים ביותר בתקופתו.

הוא ועבודתו הונצחו בכרך גדול שנכתב ונערך על ידי אדוארד פינינגטון. כרך זה הופק בשיתוף פעולה עם פטרונו, ג'ורג' ב. סימפסון. הוא היה אחד המורים של הצייר הימי הסקוטי ג'יימס קמפבל נובל (1846–1913). דיוקן של צ'למרס צויר על ידי צייר הדיוקנאות ג'ון פטי, התלוי בגלריה הלאומית לפורטרטים, לונדון . לצ'למרס יש למעלה מ-65 ציורי שמן בבעלות ציבורית בבריטניה.

## גלריה

 File:George Paul Chalmers (1833-1878) - An Old Woman - NG 1891 - National Galleries of Scotland.jpg
File:George Paul Chalmers (1833-1878) - The Young Cavalier - 1246538 - National Trust.jpg
File:George Paul Chalmers - Robert Hutchison Esq. portrait.jpg


## קישורים חיצוניים

* 

## הערות שוליים

קטגוריה:ציירים סקוטים
קטגוריה:בריטים שנולדו ב-1833
קטגוריה:בריטים שנפטרו ב-1878
דו"ח האושר העולמי

ממוזער|280x280 פיקסלים|מפת העולם לפי דו"ח האושר העולמי לשנת 2023
**דו"ח האושר העולמי** (באנגלית**: World Happiness Report**) הוא סקר שבוחן ומדרג את מידת אושרם ורווחתם של אנשים בארצות העולם. הסקר מתבסס על פרמטרים כמו תמ״ג לנפש, חינוך, תוחלת חיים ושחיתות.

הוא מתפרסם מדי שנה ביום האושר הבין-לאומי, 20 במרץ. בהפקת הדו"ח ובפרסומו משתפים פעולה המרכז לחקר הרווחה של אוניברסיטת אוקספורד, חברת הסקרים גאלופ, רשת האו"ם לפיתוח פתרונות בני קיימא, וגוף מערכתי עצמאי.

נכון לשנת 2025, פינלנד נמצאת בראש הרשימה מזה שמונה שנים.

## מתודה
הדו"ח סוקר ומשקלל ששה תחומים מרכזיים: הכנסה, תוחלת חיים בריאה, תמיכה חברתית, חירות, אמון ונדיבות, בהתבסס על סקר של מדגם מייצג מכל מדינה. הנסקרים מתבקשים לדרג את איכות חייהם בסולם של 0 עד 10. הנתונים משתקללים מאוחר יותר עם משתנים נוספים, כגון התמ"ג לנפש ותוחלת החיים בכל מדינה.

על מנת לא לייצר שינויים גדולים בין שנה לשנה, הדו"ח מדווח על דירוג ממוצע בשלוש השנים האחרונות (למשל: דוח 2024 מתבסס על 2022–2024).

## היסטוריה
ביולי 2011 אימצה העצרת הכללית של האו"ם את החלטה 65/309, "Happiness: Towards a Holistic Definition of Development", שמזמינה את מדינות האו"ם למדוד את אושר תושביהן ולהשתמש בנתונים אלה להובלת מדיניות ציבורית. באפריל 2012 התקיימה פגישה בנושא בראשות באן קי-מון ו, ראש ממשלת בהוטן - מדינה שבה כבר שימש האושר הלאומי הגולמי כמדד העיקרי של התפתחות ושל הישגי הממשל, במקום התוצר הלאומי.

דו"ח האושר העולמי הראשון פורסם ב-1 באפריל 2012. ב-2013 פורסם דו"ח האושר העולמי השני, וב-2015 השלישי. מאז 2016 מפורסם הדו"ח על בסיס שנתי.

בדו"ח ששיקף את התקופה שבין 2021 ל-2023 ופורסם במרץ 2024 דורגה פינלנד, בפעם השביעית ברציפות, בראש הרשימה. בדוח שפורסם במרץ 2025 שמרה פינלנד על המקום הראשון ואפגניסטן הייתה במקום האחרון.

## ישראל
בטבלה מוצג הדירוג של ישראל לאורך השנים וכן המדינה שהגיע לדירוג הראשון בכל שנה.

העלייה הגבוהה ביותר בדירוג ישראל הייתה בשנת 2022 (+5) ואילו הירידה הגדולה ביותר הייתה בשנת 2024 (3-).

## קישורים חיצוניים
*

## הערות שוליים

קטגוריה:מדדים
ניגון הקאפעליע

**ניגון הקאפעליע** (בעברית: **ניגון המקהלה**) הוא ניגון חב"ד ללא מילים, מסוג "הניגונים המכוונים", אשר הולחן בידי מקהלת אדמו"ר האמצעי, חסידי רבי דובער שניאורי, אשר נקראו ביידיש 'דער מיטעלער רבינ'ס קאפעליע' ובקיצור 'הקאפעליע'.

## רקע
מקהלת "הקאפעליע" שחיברה את הניגון היו קבוצה של חסידי חב"ד אשר פעלו כמקהלה במשך עשר שנים, במהלכם שרו וניגנו בפני רבי דובער שניאורי.

הניגון על תוויו נדפס ב'קובץ ליובאוויטש' בשנת תש"ה, ולאחר מכן בשנת תש"ט, בספר הניגונים בתור ניגון י"ב (12).

## ניתוח מוזיקלי
"הקאפעליע" הוא ניגון ארוך בעל ארבע תנועות, ונושא משמעות עמוקה בעבודת השם. רבי יוסף יצחק שניאורסון פירש כי ארבעת החלקים בניגון הם כנגד ארבע דרגות בתהליך עבודת השם. לפי חוקר הניגונים לב לייבמן, בחלק מסוים מהניגון יש הליך צלילים דומה לניגון ארבע בבות שהלחין רבי שניאור זלמן מלאדי.

הניגון הוא מהסוג "הניגונים המכוונים", וכאשר הרבי מלובביץ' השביעי, רבי מנחם מנדל שניאורסון, ניגן בהתוועדויותיו עם החסידים את סדר ניגוני אדמו"רי חב"ד, ניגנו את ניגון זה כניגון אדמו"ר האמצעי.

## ביצועים מוזיקליים
בתחילת שנות ה-60 של המאה ה-20 הופיע השיר באלבום "ניגוני חב"ד" 2 של ניח"ח. בשנת 1998 הופיע באלבום "אוצר ניגוני חב"ד 2" בהשתתפות הגיטריסט אבי סינגולדה ופטר ורטהיימר (חליל וסקסופון). ב־2006 הופיע באלבום "פסנתר עם נשמה" של ירון גרשובסקי, וב־2010 הופיע באלבום "עצם הנשמה 2" של הזמר יאיר כלב.

ב־2018 הופיע באלבום "הניגונים" בעיבוד משה לאופר ובביצוע הזמר יוני שלמה, וב־2022 בוצע על ידי נמואל הרוש.

## ראו גם
* ניע זשוריצי כלופצי

## קישורים חיצוניים
* 
* לב לייבמן, ניגון הסתערות: ניגון הקאפעליע של אדמו"ר האמצעי
* לב לייבמן, ניגון המקהלה: 4 אסטרטגיות לכיבוש יעדים

## ביאורים

## הערות שוליים

קטגוריה:ניגוני חב"ד
קז'ימייז' דיינה

**קז'ימייז' דיינה** (בפולנית: **Kazimierz Deyna**, 23 באוקטובר 1947 – 1 בספטמבר 1989) היה כדורגלן פולני, ששיחק בעמדת הקישור. דיינה רשם 97 הופעות במדי נבחרת פולין.

## קריירה
קז'ימייז' דיינה החל את קריירת הכדורגל שלו בשנת 1958, כששיחק כשחקן נוער במועדון וולקניארז סטארוגארד גדנסקי. בשנת 1966, הוא שיחק בל.ק.ס לודז',ולאחר זמן קצר עבר ללגיה ורשה. דיינה הפך במהרה לאחד השחקנים החשובים ביותר של לגיה, וב-1969 וב-1970 זכה עם הקבוצה באליפות פולין.

ב-24 באפריל 1968, ערך דיינה את הופעת הבכורה שלו בנבחרת פולין במשחק נגד נבחרת טורקיה. הוא זכה במדליית הזהב באולימפיאדת הקיץ 1972 במינכן, ובמקום השלישי בגביע העולם בכדורגל 1974. הוא גם היה מלך השערים של המשחקים האולימפיים ב-1972, עם תשעה שערים. הוא דורג במקום השלישי בכדורגלן השנה באירופה לשנת 1974.

לאחר הופעותיו במונדיאל 1974, כמה מהקבוצות הבכירות של אירופה, כמו סנט אטיין, מילאן, אינטר מילאן, מונקו, ריאל מדריד ובאיירן מינכן, ניסו לרכוש את שירותיו, אולם המשטר הקומוניסטי בפולין מנע ממנו לעבור למערב אירופה, ולכן הוא נשאר בלגיה ורשה. ריאל מדריד הייתה כל כך נחושה לרכוש את דיינה שהיא שלחה את המדים שלה לוורשה עם שמו ומספרו "14". ב-1978 שימש בתור קפטן הנבחרת הפולנית בגביע העולם בכדורגל בארגנטינה.

בשנת 1978 עבר לדיינה למנצ'סטר סיטי האנגלית. הוא ערך את הופעת הבכורה שלו בנובמבר 1978. דיינה סבל מפציעות רבות במהלך תקופתו בקבוצה, אותה הוא עזב בינואר 1981 לאחר שרשם במדיה 43 הופעות בלבד בהן כבר 13 שערים.

דיינה היגר לארצות הברית, שם חתם בסן דייגו סוקרס מה-NASL בינואר 1981. באותה השנה השתתף בסרט "הבריחה לניצחון" בתור פול וולצ'ק.

ב-1989, דיינה נהרג בתאונת דרכים בסן דייגו, קליפורניה, בהיותו בן 41.

בשנת 1994, דיינה נבחר לכדורגלן הפולני הגדול בכל הזמנים על ידי התאחדות הכדורגל הפולנית.

## קישורים חיצוניים

* 

* 

## הערות שוליים

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני מנצ'סטר סיטי
קטגוריה:כדורגלני לגיה ורשה
קטגוריה:כדורגלני נבחרת פולין
קטגוריה:פולנים שנולדו ב-1947
קטגוריה:פולנים שנפטרו ב-1989
חמזה יוסף

**חַמְזה הארוּן יוּסף** (באנגלית בריטית: **Humza Haroon Yousaf**; נולד ב-7 באפריל 1985) הוא פוליטיקאי סקוטי, שעמד בראש המפלגה הלאומית הסקוטית (SNP) וכיהן בתפקיד הסקוטי הציבורי הבכיר ביותר, כשר הראשון (ראש השרים) של ממשלת סקוטלנד בין מרץ 2023 לאפריל 2024.

## ביוגרפיה
יוּסף נולד, גדל והתחנך בגלאזגו שבסקוטלנד, הממלכה המאוחדת, כבן למשפחת מהגרים מוסלמים. אביו נולד בפנג'אב שבפקיסטן, והיגר לממלכה המאוחדת בשנות ה-60. אימו נולדה בניירובי בירת קניה, אף היא בת למשפחה ממוצא פקיסטני-פונג'אבי. הוא למד בבית ספר יסודי ציבורי, וכן בבית ספר פרטי בעיר הולדתו.

הוא כיהן כנשיא אגודת הסטודנטים המוסלמים באוניברסיטת גלאזגו, וכן בוגר שלה במסלול ישיר לתואר שני במדעי המדינה.

## קריירה פוליטית
יוּסף שיתף כי עקב שאלות שהפנו כלפיו עמיתיו לספסל הלימודים בבית ספרו לאחר רצף פיגועי 11 בספטמבר שהתחוללו בארצות הברית ב-2001, החל להתעניין בפוליטיקה ואף להיות מעורב באופן פעיל מאוחר יותר כסטודנט.

בבחירות לפרלמנט הסקוטי לשנת 2007 , פעל למען מפלגת ה-SNP שזכתה אז לראשונה להרכיב את הממשלה, ובעקבות הבחירות החל לעבוד כעוזרו הפרלמנטרי של בשיר אחמד , שהיה חבר הפרלמנט הסקוטי הראשון שמגיע מרקע דרום-אסייתי, פקיסטני ומוסלמי. לאחר מותו של אחמד ב-2009, המשיך כעוזרם הפרלמנטרי של חברי פרלמנט אחרים ובמאי 2011, בהיותו בן 26 בלבד, נבחר לפרלמנט הסקוטי. הוא נשבע אמונים באנגלית בריטית וכן בשפת האורדו – כדי לבטא את זהותו הבריטית-פקיסטנית.

ב-2012 התמנה לראשונה למשרה זוטרה בממשלת סקוטלנד, כשר לענייני חוץ ופיתוח בין-לאומי, והיה לשר הראשון ממוצא אסייתי ומוסלמי בממשל הסקוטי.

בקבינט הסקוטי השני של ניקולה סטרג'ן שהחל במאי 2016 התמנה כשר התחבורה והאיים וב-2018 התקדם למשרת שר המשפטים (מזכיר הקבינט לענייני משפט). בקבינט השלישי של סטרג'ן שהחל ב-2021, התמנה יוסף כשר הבריאות והרווחה של סקוטלנד, ונכנס לתפקיד זה במהלך תקופת מגפת הקורונה בממלכה המאוחדת ובעולם.

לאחר התפטרותה של ניקולה סטרג'ן ב-15 בפברואר 2023 נתקיימו בחירות בסקוטלנד מחדש לבחירת הנהגת מפלגת השלטון. חמזה הכריז על מועמדותו, וב-27 במרץ 2023 הוכרז כמנצח. יוסף הקים קואליציה עם מפלגת הירוקים בסקוטלנד, אולם באפריל 2024 הודיע כי מפלגתו מבטלת את ההסכם הקואליציוני ותמשיך להנהיג את הפרלמנט הסקוטי כממשלת מיעוט. לאור התגובה הציבורית החריפה לצעד זה, כעבור שבוע בלבד הודיע יוסף על התפטרותו מתפקיד השר הראשון.

## חיים אישיים
יוּסף מתאר את עצמו כמוסלמי אדוק, אך יחד עם זאת הוא תומך בזכויות של זוגות להט"ב.

נישא ב-2019 לפסיכותרפיסטית ילידת-סקוטלנד, נאדיה א-נקלה  (בערבית: نادية النقلة). אביה של אשתו, מאג'ד א-נקלה, היגר לסקוטלנד שבבריטניה כפלסטיני מרצועת עזה, בה מתגוררים קרובי משפחה נוספים מצדו של אביה. אימה של אשתו, אליזבת', היא סקוטית אתנית ממשפחה מרקע נוצרי.

## קישורים חיצוניים

* 


* Bland, Archie. "Tuesday briefing: What Humza Yousaf's win means for Scotland, the SNP and independence". *[[הגרדיאן|The Guardian]]*, 28 March 2023

* 

## הערות שוליים

קטגוריה:פוליטיקאים סקוטים
קטגוריה:בריטים שהופיעו ברשימת טיים 100 נקסט
קטגוריה:בוגרי אוניברסיטת גלאזגו
קטגוריה:מוסלמים בריטים
קטגוריה:אנגלים ממוצא פקיסטני
קטגוריה:בריטים שנולדו ב-1985
קריסטן פוקסן

**קריסטן פוקסן** (באנגלית: **Kristen Foxen**; נולדה ב-29 בדצמבר 1986) היא שחקנית פוקר קנדית אשר זכתה בחמישה צמידי אליפות העולם בפוקר וחמש פעמים בתואר שחקנית השנה של GPI. היא האישה עם מרב הזכיות מטורנירים, מובילה את טבלת הזוכות בצמידים, ונבחרה להיכל התהילה של הפוקר לנשים ב-2024.

## ביוגרפיה
פוקסן נולדה בסנטה קתרינה שבאונטריו, קנדה בשם **קריסטן ביקנל**. היא החלה לשחק פוקר כשלמדה קרימינולוגיה באוניברסיטה, ושיחקה בעיקר בפוקרסטארס תחת השם krissyb24.

ב-2013 זכתה בטורניר הפוקר וצמיד אליפות העולם בפוקר הראשון שלה, כשניצחה את הטורניר לנשים באליפות העולם בפוקר. ב-2016 שחזרה את ההישג כשניצחה בטורניר ה-Bounty ובצמיד השני שלה.

פוקסן זכתה בתואר שחקנית השנה של GPI במשך 3 שנים ברציפות, בין 2017 ל-2019 במאי 2020 דורגה במקום הרביעי בדירוג GPI הכללי. ב-2023 זכתה בפעם הרביעית בתואר שחקנית השנה, וב-2025 בפעם החמישית.

ב-2019, כשניצחה בטורניר במסגרת סבב ה-Poker Master, וזכתה בפרס של 408 אלף דולר. ב-2020 זכתה בצמיד השלישי שלה, כשניצחה בטורניר אשר התקיים אונליין. ב-2023 זכתה בצמיד הרביעי שלה והשני אונליין.

ב-2024 סיימה במקום ה-13 באירוע המרכזי של אליפות העולם בפוקר וזכתה ב-600 אלף דולר, זכייתה הגבוהה ביותר.

באוקטובר 2024 פוקסן זכתה בצמיד החמישי שלה, כשניצחה בטורניר שהתקיים כחלק מסדרת הטורנירים באינטרנט, וזכתה ב-56.7 אלף דולר.

בנובמבר 2024 נבחרה להיכל התהילה בפוקר לנשים.

נכון לינואר 2026, פוקסן זכתה בסך של כ-13.4 מיליון דולר מטורנירי פוקר, כשמתוכם כ-3.3 מיליון דולר בסבב אליפות העולם, והיא האישה עם מרב הזכיות מטורנירים.

### צמידי אליפות העולם בפוקר

## חיים אישיים
פוקסן נשואה לשחקן הפוקר אלכס פוקסן. ב-2021 התנגדו לדרישת אליפות העולם בפוקר שהמשתתפים יהיו מחוסנים כנגד נגיף הקורונה.

היא ייצגה את partypoker מ-2016 עד 2021.

## קישורים חיצוניים

## הערות שוליים

קטגוריה:שחקניות פוקר
קטגוריה:זוכי צמיד אליפות העולם בפוקר
קטגוריה:זוכי פרס GPI: שחקנית השנה
קטגוריה:חברות היכל התהילה של הפוקר לנשים
קטגוריה:קנדיות שנולדו ב-1986
קטגוריה:קנדים שנולדו ב-1986
ג'אקס

**ג'קלין קול מיסקניק** (באנגלית: **Jaclyn Cole Miskanic**; נולדה ב-5 במאי 1996), הידועה בשם הבמה **ג'אקס**, היא זמרת-יוצרת אמריקאית. היא הגיעה למקום השלישי בעונה ה-14 של תוכנית המציאות אמריקן איידול.

## ביוגרפיה
ג'אקס גדלה באטלנטיק ביץ', ניו יורק ועברה עם משפחתה בשנת 2005 לאיסט ברונסוויק, ניו ג'רזי. היא החלה לשיר בגיל 5. אביה, ג'ון, הוא לוחם אש, שנפצע בתפקיד במהלך פיגועי 11 בספטמבר, ואמה, ג'יל, היא מורה בבית ספר בניו יורק. לאחר שלמדה בבתי הספר הציבוריים של איסט ברונסוויק, ג'אקס קיבלה חינוך ביתי החל מכיתה ח', על מנת לאפשר לה מספיק זמן לשיעורי פיתוח קול, הופעות והקלטות.

באמצע שנת 2014 היא למדה במרכז האקדמי של אוניברסיטת ניו יורק בלונדון, שם זכתה במלגת ג'ון לנון לפזמונאות דרך קרן BMI.

ג'אקס נבחנה לעונה ה-14 של אמריקן איידול, עם השיר "I Want To Hold Your Hand" של הביטלס. ג'אקס סיימה במקום השלישי בתחרות, והסינגל הראשון שלה, "Forcefield", שוחרר לאחר הגמר. לאחר הגמר היא יצאה לסיבוב הופעות יחד עם ארבעת המתמודדים המובילים של העונה.

הסינגל הראשון של ג'אקס לאחר התוכנית, "La La Land", יצא לאור ב-6 בינואר 2016. הקליפ הראשון שלה יצא לאור מאוחר יותר באותו יום. באוגוסט 2016, ג'אקס חשפה שהיא חולה בסרטן בלוטת התריס, אך מאז החלימה.

ב-2017 היא הוציאה את המיני אלבום *Funny* שהגיע למקום ה-17 במצעד ה-Heatseekers של אלבומי הבילבורד.

בשנת 2018, ג'אקס הוזמנה להופיע בחגיגת יום העצמאות של הבית הלבן. הדבר גרם למחלוקת מסוימת, בשל המחלוקות סביב הנשיא דונלד טראמפ באותה תקופה. לאחר מכן הופיעה ג'אקס בספיישל בערוץ פוקס ניוז כדי להגן על החלטתה להופיע בבית הלבן, וכינתה את הביקורות "וולגריות" ו"בריונות" ולא פרשנות פוליטית. היא המשיכה להסביר "אני באה ממשפחה ממש פטריוטית" וכי היא התכוונה לכבד את החיילים במהלך החגיגה הזו מבלי להקשיב לאמרות ה"קטנוניות" שמגיעות מפורומים ציבוריים.

בינואר 2021, היא חתמה על חוזה הקלטות עם חברת אטלנטיק רקורדס. באוקטובר 2021, השיר שלה "Like My Father" הופיע לראשונה במקום ה-38 במצעד שירי הרדיו למבוגרים של בילבורד, השיר הראשון שלה במצעד של בילבורד.

בשנת 2022 היא הוציאה את "Victoria's Secret".

## דיסקוגרפיה
### סינגלים
* 2015: "Forcefield"
* 2016: "La La Land"
* 2020: "Bitchcraft"
* 2020: "Papercuts"
* 2021: "90s Kids"
* 2021: "I Feel Like a Kid Again"
* 2021: "Like My Father"
* 2021: "Ring Pop"
* 2022: "To All the Boys I've Loved Before"
* 2022: "U Love U" (בהשתתפות Jvke)
* 2022: "Victoria's Secret"
* 2023: "Cinderella Snapped"

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:זמרות אמריקאיות
קטגוריה:זמרים אמריקאים
קטגוריה:טיקטוקריות אמריקאיות
קטגוריה:טיקטוקרים אמריקאים
קטגוריה:מתחרי אמריקן איידול
קטגוריה:מתחרות אמריקן איידול
קטגוריה:אמריקאים שנולדו ב-1996
קטגוריה:אמריקאיות שנולדו ב-1996
שלמה קרליבך (משגיח)

הרב **שלמה קרליבך** (17 באוגוסט 1925, כ"ז באב ה'תרפ"ה – 21 ביולי 2022, כ"ב בתמוז תשפ"ב) היה משגיח בישיבת רבינו חיים ברלין ומחבר ספרי המחשבה 'משכיל לשלמה'.

## ביוגרפיה
נולד בהמבורג, גרמניה לרב יוסף צבי קרליבך שהיה רבה של העיר.
בשנת 1941 גורשו כל יהודי המבורג למחנה הריכוז יונגפרנהוף בלטביה, בשואה איבד את הוריו ושלוש מאחיותיו, ארבע האחיות הגדולות ממנו ניצלו מהשואה וברחו לבריטניה ולארץ ישראל, ב־1945, לאחר שעבר תשעה מחנות ריכוז שונים, שוחרר קרליבך והיגר לארצות הברית, שם נכנס ללמוד בישיבת רבינו חיים ברלין והתקרב לרב יצחק הוטנר, בין השנים תשט"ז לתשכ"ד למד עמו בחברותא ספרא דצניעותא עם ביאור הגר"א, לימים הודפסו סיכומי לימוד משותף זה בספר מיוחד. לאחר נישואיו מונה לר"מ בישיבת זיכרון מלך בסטטן איילנד בניו יורק, תפקיד בו שימש כחמש עשרה שנים.

בשנת 1964 עזב רבי אביגדור מילר את ישיבת רבינו חיים והרב קרליבך נקרא על ידי רבו הרב יצחק הוטנר למלא את מקומו כמשגיח הישיבה, בתפקיד זה כיהן במשך שתים עשרה שנה, עם עליית הרב יצחק הוטנר לישראל הוא הותיר את ראשות הישיבה לרב אהרן שכטר, בשנת 1977 התגלע סכסוך סביב השליטה בישיבה בינו לבין הרב קרליבך, והגישה לישיבה נשללה מהרב קרליבך, שסירב לוותר על תואר משגיח הישיבה, הרב הוטנר טען שאם לרב קרליבך יש טענות על הנהלת הישיבה, הרי שהן מופנות אליו ולא לתלמידיו – מנהלי הישיבה בפועל. לאחר פטירת הרב הוטנר זימן הרב קרליבך את ראשי הישיבה לדין תורה אצל רבי משה פיינשטיין, ובהכרעתו שמר הרב קרליבך על תוארו כמשגיח הישיבה, על אף שבפועל לא נשא בישיבה שום תפקיד.

על תקופה זו כתב

לאחר שהפסיק למסור שיחות בישיבה התמקד הרב קרליבך בכתיבת ספריו 'משכיל לשלמה' ובכתיבת הביוגרפיה של אביו 'איש יהודי'.

נודע בכושר דיבורו ושיחותיו ריתקו אליהן אלפי שומעים, והקלטות שיחותיו נמכרו באלפי עותקים, הרב קרליבך מסר גם שיחות רבות בסמינרים ובבתי יעקב בכל רחבי ארצות הברית.
נפטר בכ"ב בתמוז תשפ"ב ונקבר למחרת בהר המנוחות בירושלים.

## קישורים חיצוניים
* 
* 
* 
* 
* 

## הערות שוליים

קטגוריה:מהגרים מגרמניה לארצות הברית
קטגוריה:משגיחים אמריקאים
קטגוריה:בוגרי ישיבת רבי חיים ברלין
קטגוריה:יהודים הקבורים בהר המנוחות
קטגוריה:אמריקאים שנולדו ב-1925
קטגוריה:אמריקאים שנפטרו ב-2022
אדוארד ניקולס

סר **אדוארד ניקולס** (אנגלית: Edward Nicholas; 4 באפריל 1593 – 1 בספטמבר 1669) היה פוליטיקאי אנגלי שכיהן כמזכיר המדינה של ממלכת אנגליה תחת המלכים צ'ארלס הראשון וצ'ארלס השני.
## חייו
ניקולס היה מתומכי המלוכה בעת מלחמת האזרחים האנגלית והאחראי על הסדרי הכניעה של המלך לסקוטים במאי 1646 וכניעת אוקספורד ביוני אותה שנה. במסגרת הסכמים אלו גלה לצרפת. במסגרת הרסטורציה האנגלית שב לאנגליה.

החוברת שחיבר "An Apology for the Honorable Nation of the Jews" (בתרגום חופשי: "כתב-הגנה על אומת היהודים הנכבדה") קראה לאפשר את יישובם מחדש של היהודים באנגליה , לראשונה שלא כחלק מתוכנית נוצרית להמרת דתם של היהודים, בניגוד לתומכים אחרים של היישוב מחדש, כמו ג'ון סדלר , ג'ון דורי , יו פטר , הבישוף תומאס ברלו  ואפילו 'ידיד ישראל' כמו הנרי ג'סי . מסמך זה צוטט בידי מנשה בן ישראל במנשר 'פניות צנועות' (Humble Addresses) ששלח לאוליבר קרומוול ואחר כך הדפיס לכלל הציבור בלונדון כדי ליצור דעת קהל עבור אישור התיישבות היהודים מחדש בבריטניה. מאמצים שנחלו כישלון.

זמן קצר אחרי שובו לכהונת מזכיר המדינה, הפעם במשותף עם ויליאם מוריס , נאלץ לפרוש. הוא התגורר באחוזה באזור הכפרי עד מותו ב-1669.

## קישורים חיצוניים
* הערך ניקולס, אדוארד ב 
* הערך ניקולס, אדוארד, בתוך Dictionary of National Biography (DNB) 

## הערות שוליים

קטגוריה:מזכיר המדינה (ממלכת אנגליה)
קטגוריה:ילידי 1593
קטגוריה:נפטרים ב-1669
צוות פיירבאדס

**צוות פיירבאדס** (באנגלית: **Firebuds**) היא סדרת טלוויזיה אמריקאית בהנפשה ממוחשבת שנוצרה על ידי קרייג גרבר, בהפקת Electric Emu Productions ו-Disney Television Animation.

העונה הראשונה שודרה לראשונה בארצות הברית ב-21 בספטמבר 2022 ובישראל ב-20 בנובמבר באותה השנה בערוץ דיסני ג'וניור. בינואר 2023 חודשה הסדרה לעונה שנייה, ששודרה לראשונה ב-1 בנובמבר 2023 ובישראל ב-26 במאי 2024. ביוני 2023 הסדרה חודשה לעונה שלישית ואחרונה, שהחלה את שידוריה ב-15 בספטמבר 2025.

## עלילה
בו והכבאית פלאש מצטרפים לחבריהם בעזרה לזולת, בעולם שבו רכבים מדברים ומשחקים יחד עם בני האדם שנוסעים בהם.

## מדבבים
בימוי הדיבוב העברי נעשה על ידי תמי ברק ומייה קדוש, והופק על ידי עדי וולוצקי.

## שידור

## פרקים
### עונה 1

### עונה 2

### עונה 3

## פרסים ומועמדויות

## קישורים חיצוניים
* 

* 

## הערות שוליים

קטגוריה:דיסני ג'וניור: סדרות
קטגוריה:סדרות טלוויזיה אמריקאיות שעלו לשידור בשנת 2022
ג'ובאני בטיסטה צ'קי

**ג'ובאני בטיסטה צ'קי** (באיטלקית: **Giovanni Battista Cecchi**; 1748, פירנצה – אחרי 1815, פירנצה) היה תחריטאי נאו קלאסי איטלקי.

## ביוגרפיה
[200px|ממוזער|שמאל|קבוצת נגנים ב[מוזיאון האמנות של מחוז לוס אנג'לס]]
200px|ממוזער|שמאל|הדוכס הגדול לאופולד ומשפחתו אחרי ציור של ג'וזפה פיאטולי
[200px|ממוזער|שמאל|קיסר נותן ל[קלאופטרה את כס המלכות של מצרים על פי ציור של פייטרו דה קורטונה]]
[200px|ממוזער|שמאל|פנים [חמאם מצרי אחרי ויוואן דנון]]
צ'קי החל את הכשרתו כנגר, פציעה בכף ידו הימנית והדומיננטית קידמה את  התמחותו אצל הצייר פרנסיס קונטי   משם המשיך לעקוב אחר החרט פרדיננדו גרגורי והקדיש
את עצמו להדפסת העתקים של תמונות מרכזיות דוגמת "המדונה והילד" של אניבלה קראצ'י ו"החתונה המיסטית של קתרינה הקדושה מסיינה" של פרנצ'סקו ואני .

צ'קי היה אחד האמנים שהוזמנו על ידי הדוכס הגדול לאופולד בשנת 1769 להשלים יצירה בת 12 כרכים: סדרה של האמנים הדגולים ביותר בציור, פיסול ואדריכלות עם הספדים שלהם ודיוקנאות נחושת, המכיל למעלה מ-300 תחריטים של דיוקנאות אמן.

## גלריה

Pietro Nardini 2.jpg|הכנר והקומפוזיטור פייטרו נרדיני 
Bartolomeo Bellano.jpg|הפסל ברתולומיאו בלאנו 
Ritratto di Benozzo Gozzoli.jpg|בנוצו גוצולי
Lorenzo Ghiberti.jpg|לורנצו גיברטי
Giovanni Van-Eyck.jpg|יאן ואן אייק
Luca della Robbia.jpg|לוקה דלה רוביה
Nanni di Banco.jpg|נני די בנקו
Ritratto di Filippo Brunelleschi.jpg|פיליפו ברונלסקי
Ritratto di Arnolfo di Cambio.jpg|ארנולפו די קמביו
Ritratto di Antonio Rossellino.jpg|אנטוניו רוסלינו
Ritratto di Donatello.jpg|דונטלו
Ritratto di Donato Bramante.jpg|דונטו ברמנטה
Ritratto di Fra Filippo Lippi.jpg|פיליפו ליפי
Ritratto di Michelozzo Michelozzi.jpg|מיקלוצו
Ritratto di Fra Bartolomeo.jpg|פרא ברתולומאו
Ritratto di Desiderio da Settignano.jpg|דזידריו דה סטיניאנו
Ritratto di Mino Da Fiesole.jpg|מינו דה פיאסול
Ritratto di Pietro Perugino.jpg|פייטרו פרוג'ינו
Ritratto di Piero della Francesca.jpg|פיירו דלה פרנצ'סקה
Ritratto di Sebastiano del Piombo.jpg|סבסטיאנו דל פיומבו
Ritratto di Giotto.jpg|ג'וטו די בונדונה


## קישורים חיצוניים

קטגוריה:אמנים איטלקים
קטגוריה:אמני הדפס
קטגוריה:ילידי 1748
גביע הנהרות

ממוזער|גביע הנהרות
ממוזער|353x353 פיקסלים|מבט כלפי פנים
**גביע הנהרות** או **כוס הישועות לרש"ש** הוא גביע או כוס שעליו חרוט (מבפנים) שמות של ארבעת הנהרות היוצאים מגן עדן בסדרים שנים ובחילופים שונים, על פי האמונה שתייה מהכוס גורמת לפלאים גדולים, ובעיקר לרפואה.

יש שטענו שצורת עשיית הסגולה שונה מהמקובל, ועשייתה בצורה המקובלת לא גורמת לכלום.

## מקור הסגולה
הסגולה מיוחסת לרש"ש אך הייחוס הוא שגוי, הסגולה מופיעה לראשונה אצל הרב אברהם חמוי שכותב כן בשם רבי יוסף טאיטאצאק, דבריו הוכנסו על ידי הרב מסעוד אלחדד לסידור הרש"ש.

## הסגולה
הרב חמוי מביא בשם טאיטאצאק ארבע אופציות לבצע את סגולת ארבעת הנהרות.
* לכתוב את הפסוקים על קלף או נייר להמיס אותם ביין או מים ולשתות את התמיסה
* לחרוט את הפסוקים על טס כסף ולענוד את הטס כקמיע
* אזכור הפסוקים והצירופים בפה לאחר ההבדלה
* שאלת חלום – אמירת הפסוקים לפני השינה

בסוף דבריו כתב , יש שהבינו מדבריו שאפשר לחרוט את הפסוקים על גבי הכוס, אך בדבריו מפורש שיש למחות – להמיס את הקלף שעליו כתובים הפסוקים, בעקבות כך אין מקור לצורת עשיית הסגולה הנהוגה כיום – חריטה בכוס.

יש שטענו שכשחורט את הפסוקים על גבי כוס בצורה הפוכה היין נכנס לתוך צורת האותיות ויוצר אותיות שעשויות מיין, מנגד טענו שאם כך יש לכוון את השמות והצירופים בעת השתייה, עוד כתבו שלפי זה יש לעשות את כוס היין בצורה ידנית ולא באמצעות מכונה.

בשם הרב יצחק כדורי נאמר שגם בנעשה על ידי מכונה יש סגולה.
ממוזער|220x220 פיקסלים
רבי יוסף חיים מבגדאד כתב בשו"ת תורה לשמה שמותר למחוק את הפסוקים ואין בזה איסור של מחיקת פסוקים מהתורה, עוד כתב שגם אם עושה הסגולה הקיא את מה ששתה, הסגולה עדיין פועלת.

## ראו גם
* גביע רוז'ין

## קישורים חיצוניים
* 
* 
* 

## הערות שוליים

קטגוריה:קבלה
קטגוריה:מאגיה ביהדות
קטגוריה:גביעים
קטגוריה:תשמישי מצווה
ששון מזרחי

הרב **ששון עבד-אל עזיז מזרחי** (אוקטובר 1913, חג הסוכות ה'תרע"ד – ז' בניסן ה'תשנ"ח, 3 באפריל 1998) היה רב ומקובל.

## ביוגרפיה
נולד לרבי בנימין ציון ולצ'חלה רחל בעיראק, בצעירותו למד במדרש תלמוד תורה ובהמשך בבית זלכה, בגיל 14 החל ללמוד קבלה אצל הרב יהודה פתיה, בלימוד הפשט למד אצל רבי יעקב מוצפי ורבי יהושע משה. בתוך לימודיו עבד מעט כמזכיר. בהמשך נישא לסעידה לבית נתן.

בשנת תשי"א עלה לארץ ישראל, בתחילת חייו שוכן במעברת מקור חיים, בתשי"ז היגר לאנגליה ובמשך שמונה שנים שימש כמחנך לבני משפחת ששון בלטשוורת .

בתשכ"ד חזר לישראל, למד כשלושים שנה בחברותא עם הרב יהודה צדקה. כמו כן למד קבלה בחברותא עם המקובל הרב יעקב משה הלל.

לפרנסתו עבד כמה שעות ביום במשרד הדתות, ועסק בהגהת סת"ם, ובהעתקת כתבי יד כיון שהקפיד שלא להנות ממתנת בשר ודם.

לקראת סוף חייו נהג למסור שיעורים בקבלה בישיבת המקובלים אמת ושלום. כמו כן בתקופה זו הקים יחד עם הרב משה אריה סמינר לבנות בשם אורה ושמחה.

נפטר בז' בניסן תשנ"ח, ללא ילדים. ונקבר בירושלים בבית הקברות סנהדריה.

## חיבוריו
הרב ששון מזרחי חיבר סדרת ספרים בקבלה בשם "באתי לגני", בסדרה ה' כרכים, הספרים יצאו לאור במכון אהבת שלום, נכון לתשפ"ג נדפסו חמש מהדורות של הספרים.

הספרים הפכו לספרי יסוד בלימוד הקבלה. וחיבוריו קידמו את עולם לימוד הקבלה.

## קישורים חיצוניים
* 
* משה שבת, **[[ישיבות בגדאד]]**, כרך שני הוצאת מכון אהל דוד, ירושלים תשע"ט, עמ' 158-163
* 
* חכם ששון מזרחי באתר מי צדיק
* 
* 

## הערות שוליים

קטגוריה:רבנים ישראלים
קטגוריה:ישראלים ילידי עיראק
קטגוריה:עולים בשנות ה-1950
קטגוריה:בוגרי מדרש בית זלכה
קטגוריה:בוגרי ישיבת פורת יוסף
קטגוריה:מחברי ספרי קבלה
קטגוריה:מקובלים ישראלים
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1913
קטגוריה:ישראלים שנפטרו ב-1998
עץ מאוזן

**עץ מאוזן** הוא רעיון של מבנה נתונים מסוג עץ חיפוש בינארי, עץ חיפוש יקרא עץ מאוזן אם הגובה של העץ יהיה שווה ל- \log_2(n) של (כאשר \ nהוא מספר הצמתים בעץ). כלומר עבור עץ \ T וגובה \ h אז העץ יהיה מאוזן אם: \ h(T)  = \ O(\log n)

תכונה זו מבטיחה שניתן יהיה לחפש בעץ בסיבוכיות של \ O(\log n) במקרה הגרוע ביותר.

### מהלך פעולה
עץ מאוזן כשלעצמו איננו מבטא מבנה נתונים בעל דרך להגיע למצב זה, אלא רעיון כללי לעץ שעבורו מתקיימים הדרישות ומכך גם מתקיימת תכונת החיפוש ב - \ O(\log n). והוא בדומה לעץ בינארי מייצג קבוצה מסוימת המקיימת תכונה מסוימת (בהתאם) עבור מבנה נתונים.

## תתי עצים
פותחו כמה מודלים מסוג עצי חיפוש בינארים המקיימים את התכונה הזו, ובניהם:
* עץ AVL
* עץ אדום שחור
* ערימת פיבונאצ'י

כל עץ מבצע פעולה הנקראת "איזון" על מנת להמשיך לקיים את דרישות העץ המאוזן. לדוגמה: עבור עץ AVL פעולת האיזון נקראת "גלגול".

## משפטים
רשימת משפטים הנכונים עבור כל עץ המקיים את תכונת עץ מאוזן:
* עץ מנוון לעולם איננו יהיה עץ מאוזן אלא אם בעץ צומת אחת בלבד והיא השורש.
* ההפרש בין הגובה של שני תתי-עצים של אותו הצומת לעולם אינו גדול מאחד.
* אם n=2^h אז העץ הוא עץ שלם.

## ראו גם
* עץ חיפוש
* עץ אדום שחור
* עץ AVL

## קישורים חיצוניים

## הערות שוליים

בינארי
סטרלה (סדרת לוויינים)

שמאל|ממוזער|200px|לוויין מדגם סטרלה 2M
**סטרלה** (ברוסית:**Стрела**, קרי סְטְרִי֫לָה, כלומר חץ) היא סדרת לווייני תקשורת שפותחה בברית המועצות. השיגורים החלו בשנת 1964 ונמשכים עד היום. החלליות מנוצלות לצרכים צבאיים. כל לווייני הסדרה קיבלו שם "קוסמוס" בהתאם למדיניות של ברית המועצות ובהמשך רוסיה. כול הלוויינים שוגרו למסלול לווייני נמוך.

בשנת 1961 בברית המועצות הוחלט לפתח רשת תקשורת על בסיס לוויינים לצורכי משרד ההגנה של ברית המועצות. התכנון הועבר למשרד תכנון "יוז'ני" בראשות מיכאיל יאנגל. בשנת 1962 התכנון עבר ל"מערכות המידע הלווייניות רשטניוב". לווייני ניסוי ראשונים שוגרו ב-18 באוגוסט 1964.

## סטרלה 1
לווייני הסדרה שוגרו לחלל החל משנת 1965 בקבוצות של חמש לוויינים. השיגורים בוצעו בעיקר מקוסמודרום בייקונור. משקל הלוויין היה כ-50 ק"ג והוא היה מתוכנן לפעול במשך 5 חודשים. מדגם זה שוגרו 29 לוויינים, כאשר בפעולה היה לא יותר מ-24 לוויינים בו זמנית.

## סטרלה 2
לווייני מדגם זה היו במשקל של כ-800 ק"ג ולכן שוגרו כלוויין בודד. השיגורים בוצעו מקוסמודרום בייקונור. הלוויין הראשון שוגר ב-28 בדצמבר 1965. מ-5 שיגורים רק 3 הגיעו למסלול המתוכנן.

## סטרלה 1M
על בסיס הניסיון שנרכש פותח דגם מתקדם. השיגורים בוצעו מקוסמודרום פלסצק. השיגור הראשון בוצע ב-25 באפריל 1970 כאשר שוגרו 8 לוויינים. הלוויינים פעלו במסלול בגובה 1500 ק"מ. עקב אורך חיים של כ-6 חודשים היה צורך לשגר שמיניית לוויינים חדשה כל חצי שנה. בתקופה 1970–1992 שוגרו 368 לוויינים.

## סטרלה 2M
במקביל לדגם "סטרלה 1M" שוגרו לוויינים מדגם "סטרלה 2M" שהיו מיועדים להעברת מידע מוצפן. השיגורים בוצעו מקוסמודרום פלסצק. הם פעלו בגובה 800 ק"מ. בתקופה 1970–1994 שוגרו 52 לוויינים.

## סטרלה 3
לווייני הדגם היו צריכים להחליף לווייני מדגם "סטרלה 2". השיגורים בוצעו מקוסמודרום פלסצק. השיגורים החלו בשנת 1985 ונמשכו עד לשנת 2015. בסך הכול שוגרו 173 לוויינים מדגם זה. המערכת הפעילה הייתה צריכה לכלול 12 לוויינים. הלוויין היה במשקל 225 ק"ג והיה מתוכן לפעול במשך שנה. הלוויינים שוגרו תחילה בקבוצות של 6 ובהמשך בקבוצות קטנות יותר, בהתאם למשגר שנבחר לשיגור. במקביל בשנת 1996 החלו שיגורים לווייני רשת אזרחית "גונץ" שפותחה על בסיס דגם זה.

## סטרלה 3M (רודניק)
בשנת 2005 החלו שיגורים דגם חדש של לווייני הסדרה. השיגורים בוצעו מקוסמודרום פלסצק. זה לוויין במשקל 225 ק"ג עם אורך חיים מתוכנן של 5 שנים. הוא פועל במסלול בגובה 1400 ק"מ.

## רשימת שיגורים (דגם סטרלה 3M בלבד)
כל השיגורים בוצעו מקוסמודרום פלסצק בעזרת משגר לוויינים וחלליות מסדרת רוקוט

## קישורים חיצוניים
* חללית סטרלה 1
* חללית סטרלה 1M
* חללית סטרלה 2
* חללית סטרלה 2M
* חללית סטרלה 3
* חללית סטרלה 3M

קטגוריה:לוויינים רוסיים
קטגוריה:לוויינים סובייטיים
קטגוריה:לווייני תקשורת
Rise and Kill First

**Rise and Kill First: The Secret History of Israel's Targeted Assassinations** (בעברית: **השכם להורגו: ההיסטוריה החשאית של החיסולים הממוקדים של ישראל**) הוא ספר משנת 2018 שכתב רונן ברגמן על החיסולים הממוקדים שביצעו גופי הביון הישראליים. הספר סוקר התנקשויות בבכירי ממשל בריטים בימי המנדט הבריטי, במחבלי חמאס, חזבאללה ואש"ף ובמדעני גרעין איראנים. לצורך כתיבת ספרו ראיין ברגמן פוליטיקאים ואנשי קהיליית המודיעין. הספר נכתב במקור באנגלית ותורגם לצרפתית, גרמנית ורוסית.

## תוכן הספר
הספר מתאר את החיסולים הממוקדים שבוצעו על ידי שב"כ והמוסד, את האישים המעורבים ואת הטקטיקות אותן נקטו. שם הספר נכתב בהשראת האמרה בתלמוד: "הבא להורגך, השכם להורגו". הוא מפרט דמויות פוליטיות וביטחוניות, בהן סוכני מוסד, שב"כ ובכירי צה"ל, חלקם בזהות אמיתית וחלקם בדויה. בין המרואיינים לצורך כתיבת הספר: ראשי הממשלה אהוד ברק ואהוד אולמרט, ומאיר דגן, שכיהן כראש המוסד במשך שמונה שנים.

הספר מתחיל עם ייסודו של ארגון בר גיורא ב-1907 על ידי יצחק בן צבי. בהמשך הפך הארגון ל"השומר", לאחר מכן ל"ההגנה" ולבסוף לגרעין של צבא ההגנה לישראל. לדברי ברגמן, סוכנויות ביון ישראליות ביצעו התנקשויות נגד יריבים ערבים לאורך כל התקופות שלפני ואחרי הקמת המדינה.

לטענת ברגמן, ישראל התנקשה ביותר אנשים מכל אומה מערבית אחרת מאז מלחמת העולם השנייה, ובוצעו לפחות 2,700 פעולות חיסול בתקופה של שבעים שנה מאז הקמת מדינת ישראל. בין השיטות המתוארות בספר לביצוע חיסולים: משחת שיניים מורעלת שממיתה את היעד תוך חודש, מל"טים חמושים, טלפונים ניידים מתפוצצים, צמיגים רזרביים עם פצצות המופעלות בשלט רחוק, התנקשות במדעני אויב וגילוי מאהבים של אנשי דת מוסלמים.

ברגמן דן בהתנקשות בבכירים בריטים, בחמאס, בחזבאללה ובראשי אש"ף ובמדעני גרעין איראנים. בין החיסולים המתוארים: עלי חסן סלאמה, מנהיג ספטמבר השחור; אבו ג'יהאד, עוזרו של יאסר ערפאת ומייסד מפלגת הפת"ח; יחיא עיאש, המכונה "המהנדס", יצרן הפצצות הראשי של חמאס; ואחמד בושאקי, מלצר מרוקאי. הספר גם מרמז שישראל התנקשה בערפאת, אם כי המחבר קובע שהצנזורה הצבאית אוסרת עליו אפילו לציין אם הוא יודע זאת בוודאות או לא. ראשי הממשלה מנחם בגין, יצחק שמיר, אהוד ברק ואריאל שרון, שכונה על ידי ברגמן כ"פירומן", נקראים בספר "מתנקשים".

ברגמן מתאר את פרטי הפעולות שבוצעו באיראן, מצרים, סוריה וגרמניה. בספר נטען כי שר הביטחון אריאל שרון והרמטכ"ל רפאל איתן הורו למוסד להפיל מטוס ובו 30 ילדים פצועים, ניצולי טבח סברה ושתילה. המבצע בוטל בלחץ קציני צה"ל שראו בכך פקודה בלתי חוקית בעליל.

הספר גם מתייחס לחיסולים שביצע המוסד לבקשת ממשלות ומנהיגים זרים, בהם לכאורה מלך מרוקו חסן השני.

## תגובות לספר
במדור הספרות של הניו־יורק טיימס נכתב: "עבודת מחקר יוצאת דופן, ספר מלא אנושיות על נושא טעון ונפיץ. תוך שהוא משלב עיתונאות תחקירית ועבודת היסטוריון, ברגמן לא מאבד לרגע גם את הצורך לבחון שאלות אתיות, שמתעוררות כשמדינה שהוקמה כמקלט של אנשים חסרי נתינות שהיו מטרה לרצח עם מחליטה שהיא צריכה להרוג כדי לשרוד... הספר הזה מלא רגעים שלא נותנים מנוח, שינויים מפתיעים בסיפור מלא תפניות גורליות ותוצאות בלתי מכוונות". העיתון אף בחר בו כאחד מהספרים המומלצים. 
במגזין ניוזוויק נכתב: "חובה לקרוא. ברגמן הוא המתעד החשוב ביותר של שירותי הריגול של ישראל".

## קישורים חיצוניים
* 
*

## הערות שוליים

קטגוריה:צה"ל: ספרים
קטגוריה:ספרי 2018
קטגוריה:ישראל: היסטוריה של ארגונים
בוב דילן במסע הופעות 1975: סרט תיעודי מאת מרטין סקורסזה

**בוב דילן במסע הופעות 1975: סרט תיעודי מאת מרטין סקורסזה** (באנגלית: **Rolling Thunder Revue: A Bob Dylan Story by Martin Scorsese**) הוא סרט פסאודו-תיעודי  אמריקאי משנת 2019 של נטפליקס, המבוסס על בוב דילן מ-1975 במסע הופעות רולינג ת'אנדר רביו . בבימויו של מרטין סקורסזה, זהו סרטו השני של הבמאי על בוב דילן, לאחר הסרט "אין כיוון הביתה"  משנת 2005. חלקם מהמתאיינים בסרט הם שחקנים שלא היו קשורים לסבב ההופעות כלל, כגון ג'ים ג'יאנופולוס  ועוד.

קטעי הסרט צולמו על ידי הווארד אלק , צלם משיקגו שנשכר על ידי דילן מ-1963 ואילך, ועבד איתו על סרטים נוספים.

## עלילה
כשיום השנה המאתיים למדינה מתקרב, בוב דילן אוסף קבוצה מחבריו מבתי הקפה בגריניץ' וילג' והם יוצאים להופעה. סיבוב ההופעות, שזכה לכינוי "Rolling Thunder" (רעם מתגלגל) והתקיים ברחבי ניו אינגלנד וחלקים מקנדה, מתועד על ידי הקולנוען האירופי סטפן ואן דורפ שחושף את ההנאה של האנשים הסובבים את דילן. הם מגיעים למסיבה ב"פולק סיטי" בניו יורק, שם ג'ואן באאז ובוב דילן שרים את השיר "One Too Many Mornings".

לארי 'רטסו' סלומן, כתב שנשלח על ידי מגזין רולינג סטון לכתוב על מסע ההופעות, מנסה להשתלב במעגל הפנימי של דילן, כשהוא משוחח עם ג'ואן באאז על שיחה קודמת שלה עם בוב דילן אודות נישואין. בוב דילן וחבריו נוסעים להופעה בבוסטון, ולאחריה הוא מסרב להתראיין. שרון סטון הצעירה שהגיעה להופעה עם אמא משתכנעת שהשיר "Just Like a Woman" נכתב עבורה; היא מספרת שמאבטח באחת ההופעות סירב להכניס אותן וכשדילן יצא עם קבוצת אנשים הן נכנסו אחריו. הכנרת סקרלט ריברה לוקחת את דילן לקווינס לראות הופעה של קיס. אלן גינסברג מנסה לעצב את עצמו מחדש כזמר/כותב שירים כשהוא מתחיל להיות לא רלוונטי. גינסברג ודילן הלכו יחד לקבר של הסופר ג'ק קרואק כשהם קוראים ספר שלו. לאחר מכן, גינסברג מקריא שיר מהספר מול קהל מבוגר. לאחר מופע נוסף של דילן, נשיא ארצות הברית ריצ'רד ניקסון מכריז על התפטרותו. ג'ואן באאז מנסה להחזיר מחדש את הרומנטיקה שלה עם דילן בשירה איתו על הבמה וכשהיא לובשת אחת מתלבושת הבמה שלו. דילן מבקר בשמורת טוסקרורה במדינת ניו יורק, ומופיע בקהילת הילידים שם. לאחר שהוא מסיים לשיר הצ'יף מעניק לו מדליה. ג'וני מיטשל מצטרפת לסיבוב ההופעות באמצע הדרך ומקבלת השראה לכתוב את השיר "Coyote" על החוויה.

במהלך סיבוב ההופעות, בוב דילן מגיע לביקור לא מתוכנן לחברות התקליטים כדי להוציא מהר את השיר החדש שלו "Hurricane", שיר על רובין "הוריקן" קרטר מתאגרף שהורשע בשוגג על רצח בניו ג'רזי. לאחר מכן, דילן מופיע עם השיר בהופעה כאשר בכוונתו להשפיע על הקהל לתמוך במאמצים לשחרר את קרטר מהכלא. סבב ההופעות מסתיים במונטריאול, שם מתוכננת ההופעה האחרונה של הרולינג ת'אנדר עם כ-3,000 איש.

## שחקנים
המרואיינים בסרט מקבלים שמות דמויות בכתוביות הסיום. חלק מהאנשים שרואיינו היו חלק מהרולינג ת'אנדר רביו, חלקם לא, וחלקם דמויות שהמציאו לסרט.

## קישורים חיצוניים

## הערות שוליים

קטגוריה:בוב דילן
קטגוריה:סרטים תיעודיים
קטגוריה:סרטים תיעודיים על זמרים
קטגוריה:סרטים תיעודיים של נטפליקס
קטגוריה:סרטי הופעה
קטגוריה:סרטי 2019
קטגוריה:סרטים באנגלית
קטגוריה:סרטים מוזיקליים
קטגוריה:סרטים מוזיקליים אמריקאיים
קטגוריה:סרטים אמריקאיים
אופק 13

**אופק 13** הוא לוויין צילום וריגול ישראלי מכ"מי ממשפחת לווייני אופק, שתוכנן ונבנה על ידי התעשייה האווירית לישראל עבור משרד הביטחון. אופק 13 שוגר מבסיס פלמחים על גבי משגר הלוויינים שביט, ב-29 במרץ 2023.

## רקע
משרד הביטחון, באמצעות מנהלת החלל במפא"ת, ובמעורבות יחידה 9900 באגף המודיעין וחיל האוויר הזמינו את אופק 13 מחטיבת מערכות טילים וחלל של התעשייה האווירית (הקבלן הראשי), חטיבת אלתא ומפעלים נוספים בחברה. החברות תומר ורפאל ייצרו את מנועי טיל השיגור – שביט.

המסלול של אופק 13 בנוי כך שהוא חולף על פני כדור הארץ אחת לשעה וחצי, ונע במסלול שעובר גם מעל סוריה ואיראן.

## השיגור
השיגור לחלל התבצע ב-02:10 לפנות בוקר, בלילה שבין 28 ל-29 במרץ 2023, באמצעות משגר הלוויינים שביט של מפעל מלמ, מבסיס פלמחים על ידי יחידת ניסוי טילים.

ב-10 באפריל 2023 התקבלו תמונות ראשונות מהלוויין.

## יכולות
התמונה שהלוויין מייצר מבוססת על מכ"ם הלוויין. הלוויין משגר קרן מיקרוגל לקרקע וההחזר והשינויים בקרן המכ"ם שחוזרת ללוויין מאפשרים ליצור תמונה הדומה לתמונה שנוצרה במצלמה אלקטרואופטית. כך הלוויין יכול לייצר תמונות באור, בחושך, דרך עננים, וכמעט בכל תנאי מזג אוויר.

הייחודיות של הלוויין היא שהוא מבוסס מכ"ם (כלווייני אופק 8 ואופק 10), בניגוד לשאר לווייני אופק שהם לוויינים אופטיים, ולכן אין בו רכיבי מצלמה שעשויים להיפגע משימוש בחלל.

## קישורים חיצוניים
* ישראל שיגרה לחלל את הלוויין אופק 13, באתר סוכנות החלל הישראלית, 29 במרץ 2023
* , 1 במאי 2023

## ראו גם
* לוויינים של צה"ל
* לוויינים ישראליים

## הערות שוליים

קטגוריה:התעשייה האווירית לישראל: לוויינים
קטגוריה:2023 בישראל
קטגוריה:צילום על ידי לוויין
קטגוריה:לווייני ריגול
1995 באסטרונאוטיקה

בערך זה מצוינים אירועים בולטים שהתרחשו במהלך שנת 1995 ונוגעים לתחום האסטרונאוטיקה.

## אירועים בולטים
שמאל|ממוזער|200px|עגינה ראשונה של מעבורת החלל לתחנת החלל מיר
במהלך השנה בוצעו 80 שיגורים, מהם 33 (41%) על ידי רוסיה.
* 7 בדצמבר – גשושית גלילאו החלה בחקר צדק וירחיו כ-6 שנים לאחר שיגורה.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

 

### שיגורים מאוישים

### חקר גרמי שמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
מיינר

קטגוריה:שמות משפחה לפי עיסוק
קטגוריה:שמות משפחה אנגליים
יוריקה! (סדרת טלוויזיה, 2022)

**יוריקה!** (באנגלית: **!Eureka**) היא סדרת טלוויזיה אמריקאית-אירית בהנפשה ממוחשבת, שנוצרה על ידי נורטון וירג'ין וניאם שארקי ושודרה בערוץ דיסני ג'וניור. לסדרה הופקה עונה אחת הכוללת 30 פרקים. היא שודרה לראשונה ב-22 ביוני 2022 והסתיימה ב-24 במרץ 2023. בישראל הסדרה שודרה לראשונה בערוץ דיסני ג'וניור בדיבוב העברי ב-4 בספטמבר 2022 והסתיימה ב-9 בנובמבר 2023.

## עלילה
יוריקה היא ממציאה צעירה בתקופת האבן, אשר חולמת להפוך את עולמה למקום טוב יותר ומתקדם יותר.

## מדבבים
בימוי הדיבוב העברי נעשה על ידי ענת ניב, והופק על ידי ענבר שטגר עזרא.

## שידור

## פרקים
### עונה 1

## קישורים חיצוניים
* 

* 

קטגוריה:סדרות טלוויזיה אמריקאיות
קטגוריה:סדרות טלוויזיה איריות
קטגוריה:דיסני ג'וניור: סדרות
קטגוריה:סדרות טלוויזיה אמריקאיות שעלו לשידור בשנת 2022
ז'אן ז'וזף אמאבל אימבר

**ז'אן ז'וזף אמאבל אימבר** (בצרפתית: **Jean Joseph Amable Humbert**; 22 באוגוסט 1767–3 בינואר 1823) היה קצין צרפתי בדרגת מייג'ור, שהשתתף במספר סכסוכים צבאיים, בסוף המאה ה-18 ובתחילת המאה ה-19.

## ראשית חייו
ז'אן אימבר נולד בסן נבור, שבהרי הווז', בצפון-מזרח צרפת. במהלך ילדותו לא קיבל חינוך וגדל להיות סוחר בעורות ארנבים. הוא הצטרף למשמר הלאומי של ליון בדרגת סרג'נט עם הקמתו ביולי 1789, וב-1 באפריל 1792 התגייס לגדוד ה-13 של מתנדבי הווז'. ב-11 באוגוסט אותה שנה הועלה לדרגת קפטן, ארבעה ימים אחר כך לדרגת לויטננט-קולונל וב-9 באפריל 1794 קודם לדרגת בריגדיר-גנרל.

פעילותו הייתה במערב צרפת נגד המלוכנים. ב-1795 פיקד על העיירה ויטרה שבחבל ברטאן. באותה שנה היה גם בלוואל, שם ניהל משא ומתן עם המלוכנים במהלך המצור על קיברון. במסגרת המשא ומתן הגיע לפגישה עם מנהיג המלוכנים, שהגיע עם ליווי של 50 איש כאבטחה. הגעתו לפגישה ללא אבטחה סימלה את ביטחונו, ואפשרה את קיום המשא ומתן בין הצדדים. המשא ומתן הוליד את הסכם לה מאבילה.

ב-1796 הוצב בצבא הריין-מוזל.

## המשלחת לאירלנד
ב-1794, אחרי שירות בצבא החופים של ברסט, שירת בצבא הריין ומוזל. הוטל עליו להכין את המשלחת לאירלנד, וקיבל את הפיקוד על לגיון הנואר. הוא הפליג במשלחת למפרץ באנטרי ב-1796, ועסק בפעולות ימיות נגד הצי הבריטי. ההיתקלויות בבריטים ומזג האוויר הקשה אילץ את הצרפתים לשוב על עקבותיהם.

ב-1798 מונה לפקד על הכוחות הצרפתיים שסייעו למרד האירי. החיילים בפיקודו כללו בעיקר חיל רגלים קטן וארטילריה, אולם כשהגיע לחופי אירלנד המרד כבר דוכא על ידי הבריטים. למרות זאת, בעת הגעתו הצליח לרשום הצלחה בקרב קסטלבר, בטרם צעד לדבלין והכריז על הקמת רפובליקה אירית. עם זאת, הכוח הקטן בפיקודו הובס בקרב בלינאמוק על ידי הבריטים, והוא נלקח בשבי. הומבר וחייליו הוחזרו בעסקת שבויים.

## אחרי המשלחת לאירלנד
אחרי חזרתו לצרפת, אימבר מונה לתפקידים בצבאות מיינץ והדנובה. לאחר מכן יצא לסן-דומינג, שבהאיטי של ימינו, שם פרץ מרד עבדים. אימבר הואשם בביזה, ונשלח בחזרה לצרפת באוקטובר 1802 בשל חשדות שהתחמק וקיים "יחסי קשר עם התושבים ועם שודדים". מורת רוחו מהיומרות האימפריאליות של נפוליאון הביאה לפיטוריו ב-1803.

ב-1810, לאחר שירות קצר בצבא הצפון, עבר להתגורר בניו אורלינס. ב-1813 הצטרף לחואן בטיסטה במטרה לעורר מרד במלכות ספרד החדשה, בניסיון שכשל. ב-1814, הצטרף למלחמת העצמאות הארגטינאית, שם פיקד על חיל לזמן קצר. שנה לאחר מכן התגייס לצבא ארצות הברית כטוראי ונלחם בקרב על ניו אורלינס כשהוא לובש את מדיו הצרפתיים. הגנרל אנדרו ג'קסון הודה לו על עזרתו אחרי הניצחון האמריקאי.

לאחר המלחמה, המשיך להתגורר בניו אורלינס ועבד כמורה עד שנפטר ב-1823.

## קישורים חיצוניים

* 

## הערות שוליים

קטגוריה:גנרלים צרפתים
קטגוריה:מהגרים מצרפת לארצות הברית
קטגוריה:ילידי 1767
קטגוריה:נפטרים ב-1823
ג'ון פטי

**ג'ון פטי** (באנגלית: **John Pettie**; 17 במרץ 1839 – 21 בפברואר 1893) היה צייר מאדינבורו שבילה את רוב הקריירה שלו בלונדון. הוא הפך לחבר באקדמיה המלכותית ב-1866 ולאקדמאי מן המניין ב-1874. הוא התחתן ב-1888, ואשתו שימשה כמודל לרבים מציוריו ורישומיו בהזדמנויות שונות.

## ביוגרפיה
ג'ון פטי נולד באדינבורו, בנם של אלכסנדר ואליסון פטי. ב-1852 עברה המשפחה לאיסט לינטון, האדינגטונשייר. בתחילה, אביו התנגד לכך שהוא יפתח קריירה באמנות, אך השתכנע בעקבות ציור של פטי בנושא "האכר והחמור".

כשהיה בן שש עשרה הוא נכנס לאקדמיה באדינבורו, עבד עם רוברט סקוט לאודר ועם ויליאם קווילר ארצ'רדסון, ויליאם מקטאגרט, פיטר גרהאם (1836–1921), טום גרהאם (1840–1906) וג'ורג' פול צ'למרס. התערוכות הראשונות שלו באקדמיה הסקוטית המלכותית היו סצנות שחיפש ברומנים של סר וולטר סקוט. לאקדמיה המלכותית בשנת 1860 הוא שלח את "החמושים"; והצלחת העבודה הזו והציור ״מה חסר לך, גברתי?״ בשנה שלאחר מכן עודד אותו להתיישב בלונדון (1862), שם הצטרף לארצ'רדסון.

ב-1866 הוא נבחר לשותף של האקדמיה המלכותית, וב-1874 התקבל כאקדמי מלא, בתמיכת סר אדווין לנדסייר. תמונת התעודה שלו הייתה "היעקוביטים", 1745.

פטי נהג לעבוד קשה ומהיר והיה אמן בצבע ברמה גבוהה ומבצע מבריק. בימיו הראשונים הפיק כמות מסוימת של איורי ספרים. הקשר שלו עם כתיבה ספרותית התחיל ב-1861, ונמשך עד 1864. הוא צייר דיוקן של הצייר ג'יימס קמפבל נובל והוא מוצג בגלריה הלאומית הסקוטית לפורטרטים באדינבורו. בשנת 1894 נכלל מבחר מיצירותיו בתערוכת החורף של האקדמיה המלכותית. הדיוקן העצמי שלו נמצא בגלריית טייט.

## גלריה

File:John-Pettie Two-Strings-To-Her-Bow 1882.jpg|טובים השניים
File:Pettie - Jacobites, 1745.jpg|יעקוביטים
File:A Musician's Reverie by John Pettie - John Pettie - ABDAG004097.jpg|מנוחת המלחין
File:Tussle For The Keg by John Pettie - John Pettie - ABDAG004104.jpg|המאבק על החבית
File:Bonnie Prince Charlie by John Pettie.jpg|הנסיך צ'ארלס
File:Proposal by John Pettie.jpg|ההצעה


## קישורים חיצוניים

* 

## הערות שוליים

קטגוריה:ציירים סקוטים
קטגוריה:בריטים שנולדו ב-1839
קטגוריה:בריטים שנפטרו ב-1893
היו היה פעם... היום כבר לא

**היה היה פעם... היום כבר לא** (בספרדית: **Érase una vez... pero ya no**) היא סדרת טלוויזיה מסוגת הפנטזיה-קומדיה-מוזיקלית בשפה הספרדית. היא הופקה על ידי קרלוס מונטרו לנטפליקס, והופצה ב-11 במרץ 2022.

## עלילה
סיפור אהבה בין סולדד, הנסיכה, לבין דייגו, פשוט העם, נקטע בעקבות המלחמה וחוסר רצונה של המלכה פטימה בסיפור זה. כדי לקבל את אישורה של המלכה, דייגו יוצא למלחמה. טרם יציאתו למלחמה, הוא סוגר עסקה עם המכשפה כדי שתמנע את האפשרות שהנסיכה תתאהב בגבר אחר. הכישוף שהמכשפה מטילה גורם לכך שכל האזרחים בממלכה לא יוכלו עוד להתאהב עד להסרת הכישוף, וכדי להסירו, בני הזוג נאלצים למצוא זה את זו בחיים אחרים.

## רשימת פרקים

## דמויות
הדמויות מחולקות בסדרה לשתי תקופות זמן – בעבר ובהווה.

## קישורים חיצוניים

## הערות שוליים

קטגוריה:סדרות טלוויזיה ספרדיות
קטגוריה:נטפליקס: תוכניות וסדרות
קטגוריה:סדרות פנטזיה
האמת (אלבום)

"**האמת**" הוא אלבום האולפן השני של הזמרת-יוצרת הישראלית אודיה. האלבום יצא לאור ב-30 במרץ 2023, באמצעות חברת התקליטים הליקון ארומה מיוזיק. באלבום הופעות אורח של נועה קירל, אושר כהן ועופר ניסים.

## רקע וקידום
את הסינגל הראשון מתוך האלבום, "מה איתך אבא", הוציאה אודיה ב-14 בספטמבר 2021. אחריו, בין השנים 2021–2023, הוציאה את כל שירי האלבום כסינגלים, בהם "אם הייתי צריכה", "תשבור לי ת'לב", "אינטלקטוערס", "האמת", "מאמי" עם נועה קירל ו"אני פה" עם אושר כהן שהיו ללהיטים וזכו להשמעות רבות בתחנות הרדיו בסטרימינג. על שם האלבום ורשימת הרצועות שלו הכריזה אודיה ב-14 במרץ 2023, יחד עם צאתו של הסינגל "חוזר על עצמו".

## רשימת רצועות

## קישורים חיצוניים

## הערות שוליים

קטגוריה:אלבומי אודיה
קטגוריה:אלבומים בעברית
קטגוריה:אלבומים שהופקו על ידי Triangle
קטגוריה:אלבומים שהופקו על ידי סתיו בגר
קטגוריה:אלבומים שהופקו על ידי גיא דאן
קטגוריה:אלבומים שהופקו על ידי ינון יהל
קטגוריה:אלבומים שהופקו על ידי תמר יהלומי
קטגוריה:אלבומים שהופקו על ידי אופיר מלול
קטגוריה:אלבומים שהופקו על ידי יונתן קלימי
קטגוריה:אלבומי חברת הליקון ארומה מיוזיק
קירנן דוסברי-הול

**קירנן פרנק דוּסְבֶּרִי-הוֹל** (באנגלית: **Kiernan Frank Dewsbury-Hall**; נולד ב-6 בספטמבר 1998) הוא כדורגלן אנגלי המשחק בעמדות הקשר המרכזי והקשר ההגנתי באברטון מהפרמייר ליג.

## קריירה

דוסברי-הול נולד בנוטינגהאם שבאנגליה. הוא גדל באזור שפשד בלסטרשייר והצטרף לאקדמיה של לסטר סיטי ב-2006 בגיל שמונה. הוא חתם על החוזה המקצועי הראשון שלו במועדון ב-2017 ונבחר לשחקן השנה במחלקת הונער במועדון ב-2019.

דוסברי-הול ערך את הופעת הבכורה שלו בקבוצה הבוגרת בניצחון 1–0 בגביע האנגלי על ברנטפורד בינואר 2020 ויומיים לאחר מכן הצטרף לבלקפול בהשאלה להמשך העונה. הוא כבש שער מצמק בהופעת הבכורה שלו בבלקפול בתבוסה 1–2 בחוץ מול וויקומב וונדררס. באוגוסט 2021, דוסברי-הול ערך בלסטר את הופעת הבכורה שלו בפרמייר ליג, וב-10 בדצמבר 2021, כבש את שערו הראשון במדי הקבוצה במסגרת שלב הבתים של הליגה האירופית נגד נאפולי. הוא כבש את שער הפרמייר ליג הראשון שלו ב-10 באפריל 2022, בניצחון 2–1 על קריסטל פאלאס. ההופעות המרשימות שלו הפכו אותו לשחקן מפתח בלסטר סיטי, מה שהוביל להארכת חוזהו עד ל-2027.

ב-2 ביולי 2024 לאחר 18 שנה בלסטר, חתם בצ’לסי תחת המאמן אנזו מרסקה שאימן אותו בלסטר.

ב-6 באוגוסט 2025 חתם באברטון תמורת 29 מיליון אירו.

## תארים
;צ'לסי
* קונפרס ליג: 2024/2025
* גביע העולם למועדונים: 2025

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני לסטר סיטי
קטגוריה:כדורגלני לוטון טאון
קטגוריה:כדורגלני בלקפול
קטגוריה:כדורגלני צ'לסי
קטגוריה:כדורגלני אברטון
קטגוריה:אנגלים שנולדו ב-1998
ניית'ן טלה

**ניית'ן אדוואלה טמיטאיו טלה** (באנגלית: **Nathan Adewale Temitayo Tella**; נולד ב-5 ביולי 1999) הוא כדורגלן אנגלי-ניגרי המשחק בעמדת החלוץ בבאייר לברקוזן ובנבחרת ניגריה.

## קריירת מועדונים
ניית'ן טלה גדל בסטיבנאג', הרטפורדשייר, ושיחק במחלקת הנוער של ארסנל במשך עשר שנים עד שהצטרף לסאות'המפטון באפריל 2017. הוא ערך את הופעת הבכורה שלו בקבוצה הבוגרת ב-19 ביוני 2020, בניצחון 0–3 על נוריץ' סיטי. הוא כבש את שער הפרמייר ליג הראשון שלו ב-15 במאי 2021. ב-6 בינואר 2022 חתם על חוזה חדש לשלוש שנים וחצי בסאות'המפטון.

ב-11 באוגוסט 2022 הצטרף לברנלי מהצ'מפיונשיפ בהשאלה לעונה. הוא השתלב במהירות במועדון, כשכבש שלושער ראשון בקריירה בניצחון 0–3 על פרסטון נורת' אנד בפברואר 2023. חודש לאחר מכן, הוא כבש את השלושער השני שלו בניצחון 1–3 על האל סיטי.

ב-27 באוגוסט 2023 חתם לחמש שנים בבאייר לברקוזן.

## קריירה בינלאומית
טלה קיבל את זימון הבכורה שלו לנבחרת ניגריה ב־10 בנובמבר 2023 למשחק מוקדמות מונדיאל 2026 מול זימבבואה במשחק שהסתיים בשוויון 1-1.

## תארים
;ברנלי
* צ'מפיונשיפ (1): 2022/23

;באייר לברקוזן
* בונדסליגה (1): 2023/24
* הגביע הגרמני (1): 2023/24

;אישיים
* נבחרת העונה בצ'מפיונשיפ (1): 2022/23

## קישורים חיצוניים

## הערות שוליים

קטגוריה:כדורגלנים אנגלים
קטגוריה:כדורגלנים ניגרים
קטגוריה:חלוצי כדורגל אנגלים
קטגוריה:חלוצי כדורגל ניגרים
קטגוריה:לונדון: כדורגלנים
קטגוריה:כדורגלני סאות'המפטון
קטגוריה:כדורגלני ברנלי
קטגוריה:כדורגלני באייר לברקוזן
קטגוריה:כדורגלני נבחרת ניגריה
קטגוריה:ספורטאים ניגרים בגרמניה
קטגוריה:אנגלים שנולדו ב-1999
קטגוריה:ניגרים שנולדו ב-1999
ג'יימס קמפבל נובל

**ג'יימס קמפבל נובל** (באנגלית: **James Campbell Noble**; 22 ביולי 1845 – 25 בספטמבר 1913) היה צייר סקוטי.

## ביוגרפיה
ג'יימס קמפבל נובל נולד באדינבורו ב-22 ביולי 1845, בנם של ג'יימס נובל ורייצ'ל קמפבל.

שלושה מבני דודיו היו גם אמנים: רוברט נובל (1857–1917), ג'יימס אינגליס נובל (1853-1912), ודייוויד נובל (1865–1890). ג'יימס קמפל נובל למד אצל רוברט נובל ב-1871 ואולי הוא לימד גם את שני בני הדודים האחרים. הוא למד בבתי הספר של האקדמיה המלכותית הסקוטית בהדרכת ויליאם מקטאגרט וג'ורג' פול צ'למרס.

הוא נסע ברחבי אירופה לצייר - הולנד ואיטליה היו אהובות במיוחד. היה לו סטודיו בפיקארדי פלייס והיה מורה בשיעור האמנות של האקדמיה המלכותית הסקוטית ובאקדמיית הנאמנים בפיקארדי פלייס. בין תלמידיו היו רוברט ג'מל האצ'יסון.
ממוזער|238x238 פיקסלים|ג'יימס נובל, נמל דורדרכט, הולנד
בתחילה הוא התחיל לצייר בז'אנר כפרי כמו הקוטג'ים המקומיים והחיים בכפר. ואז כשהפך לחבר ב-ARSA ב-1879 ובאקדמיה הסקוטית המלכותית ב-1892, הוא זנח את הנושא הכפרי והפך לצייר של נוף יבשתי וימי וציורים ימיים של נהרות ונמלים. הוא צייר את הנוף בקלייד, הסן, טיין, מרוויד, והריין.

במשך חלק מחייו הוא חי בהולנד, שם נראה היה שהנמל האהוב עליו לציור היה דורדרכט, דורט בקיצור. יש מספר לא מבוטל מציורי השמן שלו שצוירו בנמל זה, שנראה שגם משך ציירים אחרים. עם זאת הוא צייר גם במקומות אחרים. בתחילת שנות ה-80 הוא צייר את סצנות החוף הסלעיות של ברוויקשייר בזמן שחי בקולדינגהם. עם זאת, הוא חזר להולנד בשנת 1900 וצייר שוב את נתיבי המים ההולנדים.

לקראת סוף חייו הוא חי שוב בסקוטלנד, שם התגורר בדאמפריס וגאלווי. דיוקנו צויר על ידי ציירים ידועים, כמו ג'ון פטי ומוצג בגלריה הלאומית לפורטרטים הסקוטית באדינבורו.

הוא מת ב-25 בספטמבר 1913, ונקבר בבית הקברות רוזבנק באדינבורו. בן דודו רוברט נובל, קבור לצדו.

## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1845
קטגוריה:בריטים שנפטרו ב-1913
קצין רפואה (מקצוע)

**קצין רפואה** הוא מקצוע פקידותי ממשלי בכיר, האמון על פן כלשהו של בריאות הציבור. בעלי מקצוע הנושאים בתואר זה משמשים בדרך כלל ברמת ממשל כלשהי, למשל ברשות מקומית גדולה (כמו עיר), במחוז, במדינת משנה / טריטוריה וכיוצא באלה.

הנושא במשרה הוא בד״כ רופא בהכשרתו, ותפקידו לייעץ ולהוביל קבוצת בעלי מקצועי ציבוריים בתחומים כמו בריאות הציבור, תברואה ואיכות הסביבה.

המונח ״קצין״ בשם תפקיד זה נפוץ במדינות דוברות אנגלית. בישראל, לשם השוואה, לא מקובל לכנות בעל תפקיד אזרחי בתואר ״קצין״, והתפקיד המקביל לקצין רפואה ראשי הוא ראש שירותי בריאות הציבור.
בעלי תפקידים מקבילים לקצין רפואה ברמה הלאומית, הם למשל ראש שירותי בריאות הציבור של ארצות הברית (שנקרא מילולית ״המנתח הכללי של ארצות הברית״) ו״קצין בריאות הציבור הראשי״  של קנדה. שמות בעלי תפקיד אלה משתנים ממדינה למדינה.

## הערות שוליים

קטגוריה:רפואה
קטגוריה:בריאות הציבור